Vilka

Apie Minijos intaką žr. Vilka (Minija).

Vilka – upė Lietuvoje, Tauragės rajone ir Pagėgių savivaldybėje; dešinysis Gėgės intakas, įteka į ją 14,9 km nuo jos žiočių, prie Plaškių; Nemuno mažųjų intakų baseinas. Ištakos į Vaitiškės kaime, prie krašto kelio 199. Teka pietvakarių kryptimi. Kulmenų kaime prie Vilkos stūkso Kreivėnų (Kulmenų) piliakalnis. Upę dusyk kerta geležinkelio linija Radviliškis – Pagėgiai, bei kartą – Pagėgių – Klaipėdos geležinkelis, prie Anužių Vilką kerta krašto kelias .

Vidurupyje stovi technikos paminklas Gudų tiltas.

Intakai:
 Kairieji: Kreivė, Piktupė;
 Dešinieji: Kulmena, Žardė, Juodupė, Kamona, Kreivutė.

Upės vidutinis nuolydis – 83 cm/km.

 Istorija 

Vilka (Wilke) minima XIV a. kryžiuočių kelių aprašymuose„Baltų religijos ir mitologijos šaltiniai“ I t. Norbertas Vėlius, Mokslo ir enciklopedijų leidykla, 1996. T.1: 432 psl.. Upėvardis kilo nuo gyvūno pavadinimo vilkas, vilkė.

 Šaltiniai 

Kategorija:Pagėgių savivaldybės upės
Kategorija:Tauragės rajono upės